দিল্লি জয়ের পর মোদি-বন্দনায় কী বললেন একনাথ শিন্ডে?

নয়াদিল্লি: দিল্লি মসনদে এবার বিজেপি (BJP)। ৪৮ আসনে এবার ফুটেছে পদ্ম। যেখানে ২২-এই আটকে গেল আম আদমি পার্টি (AAP)। মহারাষ্ট্রের পর রাজধানীতেও ক্ষমতায় (Delhi Election 2025) বিজেপি। দীর্ঘ ২৭ বছর পর দিল্লিতে জয়ের স্বাদ পেল পদ্ম শিবির। তাই শরীক দল হিসেবে বিজেপিকে শুভেচ্ছা জানিয়েছেন মহারাষ্ট্রের উপ-মুখ্যমন্ত্রী ও শিবসেনা প্রধান একনাথ শিন্ডে (Eknath Shinde)। দিল্লির জয়কে তিনি প্রধানমন্ত্রী নরেন্দ্র মোদির (Narendra Modi) গ্যারান্টির জয় বলে অভিহিত করেছেন।

শনিবার এক্স হ্যান্ডেলে একটি পোস্ট করে শিন্ডে বলেন, “মিথ্যার পরাজয় হয়েছে, জনগণ সত্যের পাশে দাঁড়িয়েছে।” তিনি বলেন, দিল্লির ভোটাররা মহারাষ্ট্রের পথ অনুসরণ করে বিজেপির নেতৃত্বের উপর আস্থা রেখেছেন। তিনি দাবি করেন, দিল্লির উন্নয়নের পথে থাকা প্রতিবন্ধকতাগুলি দূর হয়েছে। এটি পরোক্ষভাবে দিল্লির মুখ্যমন্ত্রী অরবিন্দ কেজরিওয়ালের আম আদমি পার্টিকে নিশানা করেছেন।

আরও পড়ুন: কেজরিকে হারিয়ে দিল্লির মুখ্যমন্ত্রী হচ্ছেন পরবেশ সিং বর্মা?

শিন্ডে আরও বলেন, “ভোটাররা সেই দলের বিরুদ্ধে রায় দিয়েছেন, যাঁরা মিথ্যা দাবি করেছিল যে সংবিধান বিপদের মুখে।” তিনি দাবি করেন, প্রধানমন্ত্রী মোদির গ্যারান্টির কারণেই বিজেপি দিল্লিবাসীর সমর্থন পেয়েছে। উপ-মুখ্যমন্ত্রী আরও বলেন, “কেন্দ্রীয় অর্থমন্ত্রী নির্মলা সীতারামনের উপস্থাপিত বাজেটের প্রতি জনগণ তাঁদের রায় দিয়েছে।” শিন্ডের মতে, এটি বিজেপির উন্নয়ন নীতির প্রতি জনসমর্থনের বহিঃপ্রকাশ।

यह मोदीजी की गारंटी का कमाल है |

महाराष्ट्र के बाद दिल्ली के मतदाताओं ने भी प्रधानमंत्री @narendramodi मोदीजी के नेतृत्व पर पूर्ण विश्वास जताया है | भारतीय जनता पार्टी एवं एनडीए की जीत का सिलसिला जारी है | इसके लिए हार्दिक अभिनंदन और बधाई !

पिछले दस वर्षों से दिल्लीवासियों पर… https://t.co/RzMlZpoG3l

— Eknath Shinde – एकनाथ शिंदे (@mieknathshinde) February 8, 2025

নির্বাচন কমিশনের সর্বশেষ তথ্য অনুযায়ী, দিল্লির ৭০টি বিধানসভা আসনের মধ্যে বিজেপি ইতোমধ্যে ৪৭টি আসনে জয়ী হয়েছে এবং আরও একটি আসনে এগিয়ে রয়েছে। অন্যদিকে, আপ ২২টি আসন জিতেছে।